Klenovský Vepor (národná prírodná rezervácia)

Národná prírodná rezervácia Klenovský Vepor je chránené územie v správe štátnej ochrany prírody NP Muránska planina. Nachádza sa vo Veporských vrchoch v katastrálnom území obce Čierny Balog v okrese Brezno a Klenovec v okrese Rimavská Sobota v Banskobystrickom kraji. Územie bolo vyhlásené v roku 1964 a naposledy novelizované v roku 2003 na rozlohe 257,6437 ha. Ochranné pásmo zaberá plochu 85,3888 ha. Predmetom ochrany je: Ochrana komplexu lesa 5. až 7. vegetačného stupňa s pestrou mozaikou zachovalých typov lesných spoločenstiev vytvorených v závislosti na rozdielnej nadmorskej výške, expozícii a formách reliéfu v Balockých vrchoch na vedecko-výskumné, náučné a kultúrno-výchovné ciele. Referencie Pozri aj Klenovský Vepor Iné projekty Commons ponúka multimediálne súbory na tému Klenovský Vepor (národná prírodná rezervácia) Externé odkazy Klenovský Vepor v Zozname osobitne chránených častí prírody SR Chránené územia, Štátna ochrana prírody Slovenskej republiky Poloha územia na turistickej mape